बोलऽ बोलऽ कागा तूहूँ साम के खवरिया, कइसन बाड़ी ना / मास्टर अजीज
बोलऽ बोलऽ कागा तूहूँ साम के खवरिया, कइसन बाड़ी ना ?
मोरा मन के मोहनवाँ, कइसन बाड़े ना ?
सखिया-सलेहर रोये, रोये धेनु गइया, कइसन बाड़ी ना ?
साँवर साम के सुरतिया, कइसन बाड़ी ना ?
खेत-खरिहान रोये, रोये मधुवनवाँ, कइसन बाड़ी ना ?
उनकर बाँस के बँसुरिया, कइसन बाड़ी ना ?
सिकहर टांगल रोये माखन के मटुकिया, कइसन बाड़ी ना ?
नन्हकी बाँह के अँगुरिया, कइसन बाड़ी ना ?
जहिया देब कागा साम के खबरिया, बरदानवा देबि ना ?
जुग-जुग जिओ तोहर जोड़िया, वरदनबा देबि ना ?
‘मास्टर अजीज’ जिया कुहु-कुहु कुहुके, कोइलिया कुहुके ना ?
जइसे भोर-भिनसहरा, ई कोइलिया कुहुके ना ?
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva